wannaphong/clean_thaiwikipedia huggingface dataset:
# หลุยส์ ที. ลีโอโนเวนส์
thumb|หลุมฝังศพของหลุยส์ที่สุสานบรอมพ์ตัน

หลุยส์ ทอมัส กันนิส ลีโอโนเวนส์ (25 ตุลาคม 1856 – 17 กุมภาพันธ์ 1919) นักธุรกิจชาวอังกฤษผู้เป็นบุตรชายของแอนนา ลีโอโนเวนส์ หรือ แหม่มแอนนา พระอาจารย์สอนภาษาอังกฤษของพระบาทสมเด็จพระจุลจอมเกล้าเจ้าอยู่หัว ซึ่งทั้งสองเป็นตัวละครเอกในนวนิยายเรื่อง แอนนากับพระเจ้ากรุงสยาม ที่ตีพิมพ์เมื่อ ค.ศ. 1944

เดินทางมาสยามพร้อมมารดาเมื่ออายุ 7 ปี ในเวลาต่อมาหลุยส์ได้เข้ารับราชการเป็นทหารมหาดเล็กรักษาพระองค์ก่อนจะลาออกจากราชการมาเปิดบริษัทแลกเปลี่ยนสินค้าที่ยังคงอยู่จนถึงปัจจุบันคือ บริษัท หลุยส์ ตี. เลียวโนเวนส์ จำกัด

 อาชีพ 
ใน ค.ศ. 1881 ขณะอายุได้ 25 ปี หลุยส์เดินทางกลับมายังสยามอีกครั้งหลังเดินทางออกจากสยามไปหลายปีโดยได้รับตำแหน่งกัปตันในกองทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว

ต่อมาใน ค.ศ. 1884 เขาลาออกจากกองทัพและเริ่มต้นธุรกิจค้าไม้สักกระทั่ง ค.ศ. 1905 หลุยส์ได้ตั้งบริษัท หลุยส์ โทมัส ลีโอโนเวนส์ จำกัดขึ้นก่อนจะเปลี่ยนชื่อเป็น หลุยส์ ที. ลีโอโนเวนส์ จำกัด ในภายหลัง เป็นธุรกิจสัมปทานไม้สัก รับเป็นผู้แทนบริษัทผลิตซีเมนต์ นำเข้าแชมเปญ วิสกี้ เครื่องพิมพ์ดีด ผลิตภัณฑ์ด้านวิศวกรรม และธุรกิจประกันภัย และได้เดินทางออกจากสยามเป็นครั้งสุดท้ายเมื่อ ค.ศ. 1913 โดยมิได้เดินทางกลับมายังสยามอีกเลยจนสิ้นชีวิต

 ชีวิตส่วนตัว 
หลุยส์ โทมัส กันนิส ลีโอโนเวนส์แต่งงานทั้งหมด 2 ครั้งกับ

 แคโรไลน์ น็อกซ์ (1856–1893) บุตรสาวคนเล็กของเซอร์โทมัส ยอร์ช น็อกซ์ กงสุลอังกฤษประจำสยามผู้มีชีวิตอยู่ระหว่าง 1824 ถึง 1887 และภรรยา ปราง เย็น สตรีชั้นสูงชาวสยามBradford Smith, "It Was Love, Love, Love", The New York Times, 16 September 1962R. J. Minney, Fanny and the Regent of Siam (The World Publishing Company, 1962W. S. Bristowe, Louis and the King of Siam (Chatto and Windus, 1976)Alec Waugh, Bangkok: Story of a City (W. H. Allen, 1970), pages 84-85 ทั้งคู่มีบุตรชาย 1 คนคือ โทมัส ("ยอร์ช") น็อกซ์ ลีโอโนเวนส์ (1888–1953) ซึ่งตั้งชื่อตามผู้เป็นตาและบุตรสาว 1 คนคือ แอนนา แฮร์เรียต ลีโอโนเวนส์ (1890–?) ซึ่งตั้งชื่อตามผู้เป็นย่าThe Wheaton College Archives & Special Collections: Margaret and Kenneth Landon Papers, 1824–2000, 

 รีตา เมย์ (1880–1936) แต่งงานเมื่อ ค.ศ. 1900 ทั้งคู่ไม่มีบุตร–ธิดาด้วยกันW. S. Bristowe, Louis and the King of Siam (Chatto and Windus, 1976), page 101

หลุยส์ ที. ลีโอโนเวนส์ถึงแก่กรรมเมื่อวันที่ 17 กุมภาพันธ์ ค.ศ. 1919 ที่กรุงลอนดอน ประเทศอังกฤษระหว่างเกิดการระบาดใหญ่ทั่วโลกของไข้หวัดใหญ่สเปน โดยศพของเขาถูกฝังเคียงข้างกับภรรยาคนที่สองที่สุสานบรอมพ์ตันในกรุงลอนดอน
# เกาะเซรัม
เซรัม , เซรัน  หรือ เซรัง  เป็นเกาะหลักและเกาะที่ใหญ่ที่สุดของจังหวัดมาลูกู ประเทศอินโดนีเซีย (ถึงแม้ว่าเกาะอัมบนซึ่งอยู่ใกล้เคียงจะมีความสำคัญทางประวัติศาสตร์เช่นกัน) เกาะเซรัมตั้งอยู่ทางทิศเหนือของเกาะอัมบนและเกาะเล็ก ๆ อีกบางเกาะ เช่น เกาะฮารูกู, เกเซร์, นูซาเลาต์, บันดา, ซาปารูวา เป็นต้น

ชาวอำเภอมาลูกูกลางส่วนใหญ่ถือว่าเซรัมเป็นบ้านเกิดบรรพบุรุษดั้งเดิมของตนและยังคงเรียกเกาะนี้อย่างไม่เป็นทางการว่า "นูซาอีนา" (เกาะแม่)Lonely Planet Indonesia 7th Edition, page 840
ในคริสต์ศตวรรษที่ 15 และ 16 เซรัมอยู่ในเขตอิทธิพลของอาณาจักรสุลต่านเตอร์นาเต แต่มักถูกปกครองโดยตรงจากบูรูซึ่งขึ้นกับเตอร์นาเต กองเรือสำรวจของอังตอนียู ดึ อาเบรว (ในฐานะกัปตัน) และฟรังซิชกู ซึเรา มองเห็นและสำรวจทั่วทั้งชายฝั่งตอนใต้ของเซรัมในต้น ค.ศ. 1512 นับเป็นครั้งแรกสำหรับชาวยุโรป มิชชันนารีชาวโปรตุเกสเข้ามามีบทบาทอย่างต่อเนื่องในคริสต์ศตวรรษที่ 16 เนเธอร์แลนด์ตั้งสถานีการค้าในตอนต้นคริสต์ศตวรรษที่ 17 และเกาะตกอยู่ใต้การควบคุมของเนเธอร์แลนด์เพียงในนามเมื่อราว ค.ศ. 1650 ในคริสต์ทศวรรษ 1780 เซรัมเป็นฐานสำคัญในการสนับสนุนเจ้าชายนูกูแห่งตีโดเรเพื่อต่อต้านการปกครองของเนเธอร์แลนด์ และระหว่าง ค.ศ. 1954–1962 พื้นที่ภูเขาของเซรัมเป็นสถานที่แห่งหนึ่งที่มีการสู้รบแบบกองโจรของขบวนการสาธารณรัฐโมลุกกะใต้เพื่อต่อต้านสาธารณรัฐอินโดนีเซีย
# เกาะยซ ซูดาร์โซ
เกาะยซ ซูดาร์โซ  หรือ เกาะโดลัก  เป็นเกาะหนึ่งในท้องที่อำเภอเมอเราเก จังหวัดปาปัวใต้ ประเทศอินโดนีเซีย ถูกแยกจากเกาะนิวกินีด้วยแม่น้ำมูลีหรือช่องแคบมูลี มีรูปร่างคล้ายใบไม้ มีความยาวประมาณ 165 กิโลเมตร มีเนื้อที่ประมาณ 11,740 ตารางกิโลเมตร

ในสมัยที่อินโดนีเซียเป็นอาณานิคมของเนเธอร์แลนด์ เนเธอร์แลนด์ตั้งชื่อเกาะนี้ว่า เกาะเฟรเดอริก แฮ็นดริก  ตามพระนามของเจ้าชายแฮ็นดริก (ค.ศ. 1820–1879) ต่อมาเมื่อเนเธอร์แลนด์ได้ส่งมอบนิวกินีตะวันตกแก่อินโดนีเซียในเดือนพฤษภาคม ค.ศ. 1963 รัฐบาลอินโดนีเซียได้เปลี่ยนชื่อเกาะเพื่อเป็นเกียรติแก่พลเรือจัตวา ยซ ซูดาร์โซ ซึ่งเสียชีวิตในยุทธนาวีที่ทะเลอาราฟูราระหว่างอินโดนีเซียกับเนเธอร์แลนด์ในเดือนมกราคม ค.ศ. 1962 ชื่อท้องถิ่นและชื่ออื่น ๆ ของเกาะนี้ได้แก่ โดลก (Dolok), กีมาอัม (Kimaam) และ โกเลปม (Kolepom)

ด้วยจำนวนประชากรประมาณ 11,000 คน ทำให้เกาะยซ ซูดาร์โซ มีความหนาแน่นประชากรน้อยกว่า 1 คนต่อตารางกิโลเมตร ประชากรพื้นเมืองของเกาะพูดภาษากลุ่มโกเลปมซึ่งได้แก่ ภาษากีมากีมา, ภาษาอึนดม และภาษารียันตานา/กีมาอัม ชุมชนบนเกาะได้แก่ กาบา, กีมาอัน, กลาดาร์, เป็มเบร, วัน และโยมูกาYos Sudarso Island at GeoFact of the Day, August 21, 2015. โดยกีมาอัน (หรือกีมาอัม) เป็นชุมชนหลักของเกาะ ตั้งอยู่ทางทิศตะวันออกเฉียงใต้ใกล้กับช่องแคบบูวายาซึ่งแยกเกาะโกโมรันออกจากเกาะยซ ซูดาร์โซ
# ชเตฟัน กอวัช
ชเตฟัน กอวัช (2 ตุลาคม 1920 – 12 พฤษภาคม 1995) อดีตนักฟุตบอลและผู้ฝึกสอนฟุตบอลชาวโรมาเนียซึ่งประสบความสำเร็จจากการคว้าแชมป์มากถึง 15 รายการสำคัญนับเป็นผู้จัดการทีมที่ประสบความสำเร็จมากที่สุดคนหนึ่งในประวัติศาสตร์วงการฟุตบอล

หลังจากไรนุส มิเชลส์ อำลาทีมอายักซ์ไปเมื่อ ค.ศ. 1971 กอวัชซึ่งก่อนหน้านั้นคุมทีมชเตอาวาบูกูเรชต์ ได้แชมป์ลีก 1 สมัยและแชมป์บอลถ้วยถึง 2 สมัยเข้ามาคุมทีมแทนโดยได้เข้ามาสานต่อปรัชญา "โททัลฟุตบอล" ของมิเชลส์พร้อมกับคว้าดับเบิลแชมป์ทั้งแชมป์ลีกและยูโรเปียนคัพ ใน ค.ศ. 1972 และ 1973 ก่อนจะย้ายไปคุมฟุตบอลทีมชาติฝรั่งเศส เมื่อ ค.ศ. 1973 จากนั้นจึงได้ย้ายไปคุมทีมทั้งในระดับสโมสรและระดับทีมชาติ

จากนั้นในปี ค.ศ. 1981 จึงได้ย้ายมาคุมทีมปานาซีไนโกส พร้อมกับได้แชมป์บอลถ้วยกับสโมสรปานาซีไนโกส 1 สมัยในปีแรกที่เข้ามาคุมทีมและได้อำลาทีมไปเมื่อ ค.ศ. 1983 โดยได้เข้ามาคุมทีมโมนาโกเป็นสโมสรสุดท้ายเมื่อ ค.ศ. 1986 และได้วางมือจากการคุมทีมเมื่อ ค.ศ. 1987

เขาเสียชีวิตเมื่อวันที่ 12 พฤษภาคม ค.ศ. 1995 หรือ 12 วันก่อนที่ต้นสังกัดเก่าอย่างอายักซ์จะสามารถคว้าแชมป์ยุโรปได้เป็นสมัยที่ 4

 เกียรติประวัติในฐานะผู้จัดการทีม 
 ชเตอาวาบูกูเรชต์
 ลีกาอึนตึย (1) : 1967–68
 Romanian Cup (2) : 1968–69, 1969–70
 อายักซ์
 เอเรดีวีซี (2) : 1971–72, 1972–73
 KNVB Cup (1) : 1971–72
 ยูโรเปียนคัพ (2) : 1971–72, 1972–73
 ยูโรเปียนซูเปอร์คัพ (1) : 1972
 ฟุตบอลชิงแชมป์สโมสรยุโรปและอเมริกาใต้ (1) : 1972
 ปานาซีไนโกส
 Greek Cup (1) : 1981–82
# เจ้าหญิงซีนาตี เซเอโซแห่งเลโซโท
เจ้าหญิงซินาตี เซโอโซแห่งเลโซโท  
 พระประวัติ 
เจ้าหญิงซีนาตี เซโอโซแห่งเลโซโท ประสูติเมื่อวันที่ 7 ตุลาคม พ.ศ. 2544 ณ มาเซรู ประเทศเลโซโท ทรงเป็นพระราชธิดาพระองค์ใหญ้ใน คิงเลตซีที่ 3 และ ควีนมาเซเนต เมื่อพระองค์ประสูติ พระองค์ได้รับการคาดการว่าจะเป็นรัชทายาทแห่งเลโซโท และว่าที่ สมเด็จพระราชินีนาถแห่งเลโซโท พระองค์แรกหากพระราชบิดาและพระราชมารดาไม่มีพระราชโอรส แต่แล้ว เมื่อปี พ.ศ. 2550 พระราชมารดาทรงมีพระประสูติกาลพระราชโอรสคือ เจ้าชายเลโรโทรี เซเอโซ พระอนุชา จึงทำให้ตำแหน่งรัชทายาทตกไปเป็นของพระอนุชาทันที 

พระองค์มีพระนาม แมรี ซึ่งเป็นพระนามแบบชาวตะวันตก โดยได้รับพระนามนี้เมื่อวันที่ 10 พฤศจิกายน พ.ศ. 2554
หมวดหมู่:บุคคลที่เกิดในปี พ.ศ. 2544
ซ
ซ
ซ
ซ
ซ
# กองทัพผู้ก่อการกำเริบยูเครน
กองทัพกบฎยูเครน  เป็นกองกำลังกึ่งทหารชาตินิยมยูเครนและต่อมากลายเป็นกองทัพพลพรรคที่ได้เข้าร่วมในหนึ่งของการสู้รบแบบกองโจรในช่วงสงครามโลกครั้งที่สองซึ่งได้ต่อกรกับนาซีเยอรมนี คอมมิวนิสต์ (สหภาพโซเวียต, เชโกสโลวาเกีย) และรัฐใต้ดินโปแลนด์ กองทัพกบฏได้เกิดขึ้นจากการก่อตั้งกองกำลังรบที่แยกต่างหากขององค์กรชาตินิยมยูเครน-ฝ่ายบันเดรา (the OUN-B) กองกำลังรบอื่น ๆ ที่มีความรักชาติ ผู้แปรพัตร์บางส่วนของตำรวจกองหนุนยูเครน (Ukrainian Auxiliary Police) การรวมตัวของประชากรท้องถิ่นและอื่น ๆ ความเป็นผู้นำทางการเมืองของกองทัพเป็นขององค์กรชาตินิยมยูเครน-บันเดรา เป็นพวกกระทำความผิดตั้งแต่แรกของการสังหารหมู่ชาวโปลในโวลฮีเนีย และตะวันออกของกาลิเซีย

วันที่ก่อตั้งอย่างเป็นทางการคือวันที่ 14 ตุลาคม ค.ศ. 1942 งานเลี้ยงของวันการร้องขอความกรุณาต่อมารดาพระเจ้า (Intercession of the Theotokos) กองทัพปฏิวัติประชาชนชาวยูเครนในช่วงตั้งแต่เดือนธันวาคม ค.ศ. 1941 จนถึงเดือนกรกฎาคม ค.ศ. 1943 มีชื่อเดียวกัน (กองทัพกบฎยูเครน หรือ UPA)
# ผลงานด้านการแสดงของเอ็นซีที
เอ็นซีที  (,) เป็นวงบอยแบนด์สัญชาติเกาหลีจากค่ายเอสเอ็มเอนเตอร์เทนเมนต์ โดยชื่อวงตั้งตามชื่อโปรเจกต์ Neo Culture Technology โดยอี ซู-มัน ผู้ก่อตั้งและประธานบริษัท ได้อธิบายแนวคิดของเอ็นซีทีว่าไม่มีการจำกัดจำนวนของสมาชิกในวง และจะมีการเปิดตัวยูนิตย่อยตามหลายเมืองต่าง ๆ ทั่วโลก

 รายการโทรทัศน์ 
ปีชื่อรายการช่องสมาชิกหมายเหตุ2016NCT On AirV-appแทอิล, แทยง, โดยอง, เตนล์, แจฮยอน, มาร์คพิธีกร ฮีชอล Super juniorNCT Life in BangkokTrue4U (ไทย)Naver TV Cast / V-app (เกาหลีใต้)Ali Music / Youku / Tudou (จีน)ทุกคน (ยกเว้น คุน, วินวิน, ลูคัส, เหรินจวิ้น และ เฉินเล่อ)6 ตอนNCT Life in SeoulV-Appแทยง, ยูตะ, คุน, โดยอง, แจฮยอน, วินวินทีมไอกูวว: แทยง, ยูตะ, วินวิน ทีมฮันอู: คุน, โดยอง, แจฮยอน 7 ตอนHit The StageMnetเตนล์NCT Life in PajuV-app (เกาหลี)Ali Music / Youku / Tudou (จีน)แทอิล, แทยง, ยูตะ, แจฮยอน, วินวิน, มาร์ค, แฮชานตอนที่ 0 เรียกว่า "aBOUT NCT 127"6 ตอนM CountdownMnetแทยง, ยูตะ, โดยองพิธีกรรับเชิญWeekly IdolMBC Every 1แทอิล, แทยง, ยูตะ, แจฮยอน, วินวินตอนที่ 265NCT Life K-Food ChallengeV-Appแทอิล, แทยง, ยูตะ, โดยอง, เตนล์, แจฮยอน, วินวิน6 ตอนMY SMTYouku (จีน)โดยองพิธีกร (ตอนที่ 1-4)มาร์ค, เหรินจวิ้น, เจโน่, แฮชาน, แจมิน, เฉินเล่อ, จีซองแขกรับเชิญตอนที่ 4Lipstick PrinceOnStyleโดยองIdol PartyTV Joseonยูตะร่วมกับ สร จาก CLCVictoryNaver V Liveทุกคนร่วมกับ เรดเวลเวต2017Even If You Don’t Know, One More TimeSBSเตนล์Weekly IdolMBC Every 1แทอิล, จอห์นนี่, แทยง, ยูตะ, โดยอง, แจฮย็อน, วินวิน, มาร์ค, แฮชานตอนที่ 289School RapperMnetมาร์คNCT Life in Chiang MaiV-Appจอห์นนี่, แทยง, โดยอง, เตนล์, แจฮยอนมาร์ค ปรากฏตัวในตอนแรกNCT Life in Osakaแทอิล, แทยง, ยูตะ, โดยอง, วินวินSnowball ProjectV-Appมาร์คLipstick Prince2OnStyleจอห์นนี่Law of the JungleSBSแจฮยอนถ่ายทำที่ฟิจิ

 รายการวิทยุ 

 NCT night night (SBS)

 มิวสิกวิดีโอที่ปรากฏตัว 
ปีชื่อเพลงสมาชิกศิลปินอัลบั้ม2014Be Naturalแทยงเรดเวลเวต -VCR 'Heart Attack'มาร์ค, เจโน่, แฮชาน, จีซองEXO2015샴페인 (Champagne) (ร้องโดย ยุนโฮ)จีซองทงบังชินกีRise as godVCR 'Phantasia'ยูตะโซนยอชิแด -20162017夢中夢 (몽중몽; Dream In A Dream)ลูคัสเตนล์봄날의 소나기 (Paper Umbrella)จองอูเยซองSpring Falling

 คอนเสิร์ต 

 SM Town Live World Tour V (2016)
 SM Rookies Show in Bangkok (2016)
 NCT127 fan meeting in Bangkok (2017)
 NCT127 fan meeting in Macau (2017)
# การรุกนีเปอร์–คาร์เพเทียน
การรุกนีเปอร์–คาร์เพเทียน ยังเป็นที่รู้จักกันในหลักสูตรประวัติศาสตร์คือการปลดปล่อยยูเครนฝั่งขวา การสู้รบตั้งแต่วันที่ 24 ธันาวาคม ค.ศ. 1943-17 เมษายน ค.ศ. 1944 เป็นการรุกทางยุทธศาสตร์ที่ดำเนินการโดยแนวรบยูเครนที่ 1, ที่ 2, ที่ 3 และที่ 4 พร้อมกับแนวรบเบียโลรัสเซียที่ 1 เข้าปะทะกับกองทัพเยอรมันกลุ่มตอนใต้ ด้วยความมุ่งหมายเพื่อเข้ายึดคืนดินแดนทั้งหมดของยูเครนและมอลดาเวียที่ถูกยึดครองโดยฝ่ายอักษะ ปฏิบัติการครั้งนี้ได้นำพาให้กองทัพแดงเข้าสู่โปแลนด์และโรมาเนีย การทำลายล้าง 18 กองพลของกองทัพเวร์มัคท์และโรมาเนียจนหมดสิ้น และลดลงอีก 68 เพื่อต่ำกว่าครึ่งของความแข็งแกร่งในการตั้งตัวของพวกเขาWillmott, p. 374
# นายนั่นแหละ… คู่แท้ของฉัน
Mint To Be นายนั่นแหละ… คู่แท้ของฉัน เป็นละครชุด (ซีรีส์) ประเภทโรแมนติกคอมเมดี้ มีเค้าโครงมาจากนิยาย Mint To Be เขาว่ากันว่า… นายเกิดมาเพื่อเป็นของฉัน! ของ may112 จากสำนักพิมพ์แจ่มใส ผลิตโดยจีเอ็มเอ็มทีวี และ บาแรมยู กำกับการแสดงโดย ขนิษฐา ขวัญอยู่ ออกอากาศทางช่องจีเอ็มเอ็ม 25 ทุกวันอาทิตย์ เวลา 20.30 - 21.45 น. สามารถรับชมย้อนหลังได้ทางไลน์ทีวี เวลา 22.30 น. อีกทั้งยังออกอากาศในประเทศจีนทางแพลตฟอร์มเทนเซ็นต์วิดีโอ พร้อมกับการแพร่ภาพในประเทศไทย เริ่มตอนแรกวันที่ 29 กรกฎาคม พ.ศ. 2561เด็ดๆ ทั้งนั้น เปิดตัว 10 ซีรีส์ร้อนยกแผง GMMTV SERIES X 2018

 รายชื่อนักแสดง 
 พีรวัส แสงโพธิรัตน์ รับบท มินท์
 วรนิษฐ์ ถาวรวงศ์ รับบท บีบี
 ณวัชร์ พุ่มโพธิงาม รับบท โบ
 นารา เทพนุภา รับบท แบมแบม
 จิรกิตติ์ คูอาริยะกุล รับบท เวฟ
 สรัลธร คล้ายอุดม รับบท ทับทิม
 ณัฐรัชต์ ก้อนแก้ว รับบท โย
 มริภา ศิริพูล รับบท นก
 วีรยุทธ จันทร์สุข รับบท โอ๊ต
 ดวงใจ หทัยกาญจน์ รับบท ยายบัวทอง
 สุปราณี เจริญผล รับบท แม่มาย
 สุชาดา พูนพัฒนสุข รับบท แม่บุ๋ม
 แพรพลอย โอรี รับบท โอ๋เอ๋
 ทัชชกร บุญลัภยานันท์ รับบท เยลลี่

เพลงประกอบ
 ยิ่งปฏิเสธยิ่งรักเธอ - วรนิษฐ์ ถาวรวงศ์
 ประตู อากาศ และวันดีดี - พีรวัส แสงโพธิรัตน์

รางวัล
 Daradaily Awards 8 - ดาวรุ่งชายที่สุดแห่งปี 2018 (พีรวัส แสงโพธิรัตน์)
# ฌอร์ฌีญู
ฌอร์ฌี ลูอิส เฟรลู ฟิลยู  หรือ ฌอร์ฌีญู (เกิดวันที่ 20 ธันวาคม ค.ศ. 1991) เป็นนักฟุตบอลชาวบราซิลเชื้อสายอิตาลี ปัจจุบันเล่นให้แก่สโมสฟลาเมงโก้และทีมชาติอิตาลี

ฌอร์ฌีญูเกิดในบราซิล เขาย้ายมาอยู่อิตาลีเมื่ออายุ 15 ปี และเริ่มต้นอาชีพนักฟุตบอลกับทีมเยาวชนของเวโรนาก่อนจะเลื่อนชั้นขึ้นมาเล่นในทีมชุดใหญ่ ในฤดูกาล 2010–2011 มีการยืมตัวเขาไปเล่นให้แก่ซัมโบนีฟาเชเซ ในเดือนมกราคม ค.ศ. 2014 เขาย้ายไปนาโปลีซึ่งเป็นผู้ชนะเลิศโกปปาอีตาเลียและซูแปร์โกปปาอีตาเลียนาในฤดูกาลนั้นเอง

 สโมสรอาชีพ 
 ทีมชาติ 

ทีมชาติปีลงเล่นประตูอิตาลี2016202017102018101201993ทั้งหมด224

 ประตูในนามทีมชาติ 

ลำดับวันที่สนามคู่แข่งประตูผลรายการแข่งขัน1 7 กันยายน 2018  Stadio Renato Dall'Ara, Bologna, Italy   1–1  1–1  ยูฟ่าเนชันส์ลีก ฤดูกาล 2018–19 ลีกเอ28 กันยายน 2019Tampere Stadium, Tampere, Finlandia2–12–1ฟุตบอลชิงแชมป์แห่งชาติยุโรป 2020 รอบคัดเลือก312 October 2019Stadio Olimpico, Rome, Italy1–02–0418 November 2019Stadio Renzo Barbera, Palermo, Italy7–09–1

 เกียรติประวัติ 
 สโมสร 
นาโปลี
 โกปปาอีตาเลีย: 2013–14
 ซูแปร์โกปปาอีตาเลียนา: 2014

เชลซี
 อีเอฟแอลคัพ รองชนะเลิศ: 2018–19
 ยูฟ่ายูโรปาลีก: 2018–19
 ยูฟ่าแชมเปี้ยนลีก: 2020-21
 ยูฟ่าซูเปอร์คัพ: 2021
 ฟุตบอลชิงแชมป์สโมสรโลก: 2021

 รางวัลส่วนตัว 
 UEFA Europa League Squad of the Season: 2018–19
# เจ้าหญิงคลิเมนไทน์แห่งเบลเยียม
เจ้าหญิงคลิเมนไทน์แห่งเบลเยียม 
 พระประวัติ 
เจ้าหญิงคลิเมนไทน์แห่งเบลเยียม ประสูติเมื่อวันที่ 30 กรกฎาคม พ.ศ. 2415 ณ บรัสเซลส์ เบลเยียม เป็นพระราชธิดาใน สมเด็จพระเจ้าเลออปอลที่ 2 แห่งเบลเยียม และ สมเด็จพระราชินีมารี เฮนรีทเทอแห่งเบลเยียม พระองค์ทรงถูกเลี้ยงจากพระราชมารดา พระขนิษฐาของพระองค์ เจ้าหญิงลูอีสแห่งเบลเยียม ทรงเสกสมรสขณะมีพระชันษาเพียง 17 ปี 
 ความรัก 
พระองค์ทรงมีความรักหลายครั้ง ครั้งแรกนั้นเกิดขึ้นกับ เจ้าชายโบดวงแห่งเบลเยียม พระโอรสใน เจ้าชายฟิลิป เคานต์แห่งแฟลนเดอส์ พระญาติของพระองค์เอง แต่ต่อมาเจ้าชายโบดวงสิ้นพระชนม์ลงขณะมีพระชันษา 21 ชันษา ความรักครั้งที่ 2 จึงเกิดขึ้นกับ บารอนออกัส ออเฟรนเนส ซึ่งเป็นพระราชวงศ์ของเบลเยียมพระองค์หนึ่ง แต่อย่างไรก็ตาม บารอนออกัสก็มิได้เป็นสมาชิกพระราชวงศ์ ความรักทั้ง 2 จึงล่มสลายอีกครั้ง และความรักครั้งที่ 3 กับ วิกตอร์ เจ้าชายนโปเลียน และเสกสมรสกัน เมื่อเสกสมรส พระองค์ได้รับสถาปนาที่ เจ้าหญิงนโปเลียน มีพระบุตรดังนี้
 มารี คลอทิลด์ โบนาปาร์ต
หลุยส์ เจ้าชายนโปเลียน

ส
ส
หมวดหมู่:บุคคลจากบรัสเซลส์
หมวดหมู่:ราชวงศ์โบนาปาร์ต
หมวดหมู่:เจ้าหญิงฝรั่งเศส
หมวดหมู่:สมเด็จพระเจ้าเลออปอลที่ 2 แห่งเบลเยียม
# เจ้าชายโบดวงแห่งเบลเยียม
เจ้าชายโบดวงแห่งเบลเยียม 

 พระประวัติ 
เจ้าชายโบดวงแห่งเบลเยียม ประสูติเมื่อวันที่ 3 มิถุนายน พ.ศ. 2412 ณ บรัสเซลส์ เบลเยียม เป็นพระโอรสพระองค์ใหญ่ใน เจ้าชายฟิลิป เคานต์แห่งแฟลนเดอส์ และ เจ้าหญิงมารีแห่งโฮเฮนซอลเลิร์น-ซิกมาริงเงิน ทรงเป็นพระราชนัดดาใน พระเจ้าเลออปอลที่ 1 แห่งเบลเยียม โดยเมื่อพระองค์ประสูตินั้น มีการเฉลิมฉลองไปทั่วประเทศและสร้างความปิติยินดีแก่พระอัยกาอย่างมาก โดยเมื่อพระองค์ประสูตินั้นทรงอยู่ในลำดับที่ 2 ต่อจากพระบิดา ซึ่งพระองค์ทรงถูกเลี้ยงดูจาก สมเด็จพระเจ้าเลออปอลที่ 2 แห่งเบลเยียม พระราชปิตุลาอย่างดียิ่ง

 สิ้นพระชนม์ 
เจ้าชายโบดวงแห่งเบลเยียม สิ้นพระชนม์เมื่อวันที่ 23 มกราคม พ.ศ. 2434 ณ พระราชวังเคานต์แฟลนเดอส์ เนื่องจากก่อนหน้านี้พระองค์ได้เสด็จไปเยี่ยมพระอาการประชวรของ เจ้าหญิงเฮนเรียตตาแห่งเบลเยียม จนทำให้พระองค์ติดโรคไข้หวัดมา

ส
ส
หมวดหมู่:บุคคลจากบรัสเซลส์
# แอ็นสท์ เทลมัน (ภาพยนตร์)
แอ็นสท์ เทลมัน  เป็นภาพยนตร์แนวชีวประวัติจากเยอรมนีตะวันออก ภาพยนตร์มีทั้งหมด 2 ภาค ภาพยนตร์เรื่องนี้เล่าชีวประวัติของแอ็นสท์ เทลมัน นักคอมมิวนิสต์ นักกิจกรรม และ เลขาธิการกลางพรรคคอมมิวนิสต์แห่งเยอรมนี ในช่วงยุคของสาธารณรัฐไวมาร์ ภาพยนตร์กำกับโดย คูร์ท แมทซิช (Kurt Maetzig) และนักแสดง กึนเทอร์ ซีม็อน (Günther Simon) นำแสดงบทนำ  ภาคที่ 1 Ernst Thälmann - Sohn seiner Klasse (ลูกของชนชั้น) เข้าฉายในปี 1954 ก่อนที่ภาคต่อจะเข้าฉายในปี 1955 ในชื่อ Ernst Thälmann - Führer seiner Klasse (ผู้นำชนชั้น)
 นักแสดง 
กึนเทอร์ ซีม็อน รับบท แอ็นสท์ เทลมัน
 Hans-Peter Minetti รับบท Fiete Jansen
 Erika Dunkelmann รับบท Martha Vierbreiter
 อังเกลา บรูนเนอร์ รับบท เออร์มา เทลมัน
 นีโคไล ฮรูย์ชคอฟ รับบท พันเอกโซเวียต
 ฟริทซ์ ดิเอซ รับบท อดอล์ฟ ฮิตเลอร์
อาร์ทัวร์ พีค  รับบท วิลเฮ็ล์ม พีค (ภาค 1)
 Hans Wehrl รับบท วิลเฮ็ล์ม พีค (ภาค 2)
 Karl Brenk รับบท วัลเทอร์ อุลบริชท์
 Martin Flörchinger  รับบท คาร์ล ลีบค์เน็คท์ (ภาค 1)/Saarland delegate (ภาค 2)
 Judith Harms  รับบท โรซา ลุกเซิมบวร์ค
 Kurt Wetzel  รับบท เจ้าหน้าที่ทหาร (ภาค 1)/แฮร์มันน์ เกอริง (ภาค 2)
 Hans Stuhrmann  รับบท โยเซฟ เกิบเบลส์
 Peter Schorn  รับบท วลาดีมีร์ เลนิน
 Gerd Jäger รับบท โจเซฟ สตาลิน (ฉากถูกตัตออก)
 Georges Stanescu รับบท แกออร์กี ดีมีตรอฟ
 Karl Heinz Weiss รับบท มอริส ตอแรซ
 Carla Hoffmann รับบท โรซา เทลมัน
# เจ้าหญิงโฌเซฟีน มารีแห่งเบลเยียม
เจ้าหญิงโฌเซฟีน มารีแห่งเบลเยียม 
 พระประวัติ 
เจ้าหญิงโฌเซฟีน มารีแห่งเบลเยียม ประสูติเมื่อวันที่ 30 พฤศจิกายน พ.ศ. 2413 ณ บรัสเซลส์ เบลเยียม เป็นพระธิดาพระองค์ที่ 3 และพระองค์ที่ 2 ใน เจ้าชายฟิลิป เคานต์แห่งแฟลนเดอส์ และ เจ้าหญิงมารีแห่งโฮเฮนซอลเลิร์น-ซิกมาริงเงิน ทรงเป็นพระราชนัดดาในพระเจ้าเลโอปอลที่ 1 แห่งเบลเยียม โดยทรงมีพระภคินีฝาแฝดคือ เจ้าหญิงอ็องเรียตแห่งเบลเยียม 

เจ้าหญิงโฌเซฟีน มารี สิ้นพระชนม์เมื่อวันที่ 18 มกราคม พ.ศ. 2414 สิริพระชันษาเพียง 6 สัปดาห์ 

ส
ส
หมวดหมู่:บุคคลจากบรัสเซลส์
# เจ้าหญิงอ็องเรียตแห่งเบลเยียม
เจ้าหญิงอ็องเรียตแห่งเบลเยียม 

 พระประวัติ 
เจ้าหญิงอ็องเรียตแห่งเบลเยียม ประสูติเมื่อวันที่ 30 พฤศจิกายน พ.ศ. 2413 ณ บรัสเซลส์ เบลเยียม เป็นพระธิดาพระองค์ที่ 2 และพระองค์แรกใน เจ้าชายฟิลิป เคานต์แห่งแฟลนเดอส์ และ เจ้าหญิงมารีแห่งโฮเฮนซอลเลิร์น-ซิกมาริงเงิน ทรงเป็นพระราชนัดดาในพระเจ้าเลออปอลที่ 1 แห่งเบลเยียม โดยทรงมีพระขนิษฐาฝาแฝดคือ เจ้าหญิงโฌเซฟีน มารีแห่งเบลเยียม ซึ่งสิ้นพระชนม์เมื่อประสูติได้เพียง 6 สัปดาห์
 เสกสมรส 
เจ้าหญิงอ็องเรียตแห่งเบลเยียม เสกสมรสกับ เจ้าชายเอ็มมานูเอล ดยุกแห่งเวนมอนต์ เมื่อวันที่ 12 กุมภาพันธ์ พ.ศ. 2439 รับพระราชทานพระอิสริยยศ เจ้าหญิงแห่งออร์เลอ็อง ดัชเชสแห่งเวนมอนต์ พระชายา มีพระบุตรดังนี้
 เจ้าหญิงมารี ลูอีสแห่งออร์เลอ็อง (1896-1973)
เจาหญิงโซฟี
เจ้าหญิงเจนีวีฟ
เจ้าชายชาลส์ ฟิลิป ดยุกแห่งเนมอนส์

 พระชนม์ชีพหลังเสกสมรส 
เจ้าหญิงเฮนเรีตตาเป็นที่จับตามองในฐานะพระราชวงศ์ที่งามที่สุดพระองค์หนึ่งในยุโรป โดยพระองค์ทรงมีความสนพระทัยตั้งแต่ก่อนเสกสมรสในเรื่องการกีฬาต่างๆ ทรงมีความถนัดในเกือบทุกชนิดจนได้รัสมญานามว่า ดัชเชสแห่งการกีฬา โดยในปี พ.ศ. 2451 พระองค์พร้อมด้วยพระสวามีเสด็จเยือนเทือกเขาร็อกกี เพื่อทรงใช้เวลาว่างในการยิงหมีกริซลี

เจ้าหญิงเฮรเรีตตา สิ้นพระชนม์เมื่อวันที่ 9 มีนาคม พ.ศ. 2491 สิริพระชันษา 77 ชันษา

ส
ส
หมวดหมู่:บุคคลจากบรัสเซลส์
หมวดหมู่:ราชวงศ์ฝรั่งเศส
หมวดหมู่:เจ้าหญิงฝรั่งเศส
หมวดหมู่:ราชวงศ์ออร์เลอ็อง
# นิวะ นางาฮิเดะ
นิวะ นางาฮิเดะ (ญี่ปุ่น : 丹羽 長秀) (16 ตุลาคม ค.ศ.1535-15 พฤษภาคม ค.ศ.1585) มีอีกนามหนึ่งว่า โกโระซาเอมง (五郎左衛門) เป็นขุนศึกประจำตระกูลโอะดะในช่วงยุคเซ็นโกคุและยุคอะซุจิ-โมโมยามะของประเทศญี่ปุ่น

เขาเป็นนายทหารที่โอดะ โนบุนางะไว้ใจมากเป็นคนหนึ่ง เขาเป็นกุนซือช่วยโนบุนางะในหลายด้าน หลังจากที่เหตุการณ์วัดฮอนโนจิใน ค.ศ.1582 เขาก็ได้ช่วยเหลือโทโยโทมิ ฮิเดโยชิในการปราบปรามอาเกจิ มิตสึฮิเดะ จนสามารถล้างแค้นให้โนบุนางะได้สำเร็จ

ในการประชุมครั้งต่อมาในปราสาทคิโยสุ นางาฮิเดะก็ได้รับตำแหน่งจากฮิเดโยชิและได้เมืองอิชิเซนและคางะ ที่มีมูลค่ากว่า 1,200,000 โคะกุ เขาจึงกลายเป็นหนึ่งในไดเมียวผู้มีอำนาจมากที่สุด อย่างไรก็ตามเขาเสียชีวิตในปี ค.ศ.1585 มีบันทึกที่ขัดแย้งกันว่าเขาไม่ได้ป่วยตาย แต่เมื่อเห็นฮิเดโยชิมีอำนาจมากขึ้นแทนที่ตระกูลโอดะที่เขาเคยรับใช้ เมื่อผ่านไปนานวันเข้า เขาก็ตัดสินว่าเขาไม่ได้อยู่เพื่อโนบุนางะ จึงตัดสินใจปลิดชีพตนเอง

จากนั้น นิวะ นางาชิเงะ ผู้เป็นลูกชายก็ได้เป็นผู้ครองปราสาทชิราคาวะในทางตอนเหนือของญี่ปุ่น จนมาถึงสมัยหลานของตัวเองคือ นิวะ มิตสึชิเงะ ซึ่งได้รับเงินถึง 100,000 โคะกุ และย้ายที่อยู่ไปยังนิฮอนมัตสึ และตระกูลนิวะก็อยู่มาจนถึงยุคเอโดะ
# เจ้าชายเอ็มมานูเอล ดยุกแห่งเวนมอนต์
เจ้าชายเอ็มมานูเอล ดยุกแห่งเวนมอนต์ 
 พระประวัติ 
เจ้าชายเอ็มมานูเอล ดยุกแห่งเวนมอนต์ ประสูติเมื่อวันที่ 18 มกราคม พ.ศ. 2415 ณ มารีโน เป็นพระโอรสใน เจ้าชายแฟร์ดีนันด์ ดยุกแห่งอาล็องซง และ ดัชเชสโซฟี ชาร์ล็อตต์ในบาวาเรีย ทรงมีพระภคินี 1 พระองค์คือ เจ้าหญิงหลุยส์แห่งบาวาเรีย

พระองค์ทรงเสกสมรสกับ เจ้าหญิงเฮนเรียตตาแห่งเบลเยียม เมื่อวันที่ 12 กุมภาพันธ์ พ.ศ. 2439 โดยเจ้าหญิงทรงรับพระราชทานพระอิสริยยศ เจ้าหญิงแห่งออร์เลอ็อง ดัชเชสแห่งเวนมอนต์ พระชายา มีพระบุตรดังนี้
 เจ้าหญิงมารี ลูอีสแห่งออร์เลอ็อง (1896-1973)
เจาหญิงโซฟี
เจ้าหญิงเจนีวีฟ
เจ้าชายชาลส์ ฟิลิป ดยุกแห่งเนมอนส์

ฐานะครอบครัวของพระองค์นั้นอยู่ในฐานะปลานกลาง โดยทรงมีธุรกิจใน เบลเยียม ฝรั่งเศส สวิตเซอร์แลนด์ จนกระทั่ง สงครามโลกครั้งที่หนึ่ง จบลงทำให้สภาวะการเงินในครอบครัวพระองค์นั้นย่ำแย่ลงอย่างมาก และทรงจำเป็นต้องขายธุรกิจ ต่อมาเมื่อวันที่ 1 กุมภาพันธ์ พ.ศ. 2474 พระองค์สิ้นพระชนม์ลงด้วยพระอาการพระหัทยล้มเหลว ณ คานส์ ฝรั่งเศส
# กรรตุการก
กรรตุการก (อ่านได้ทั้ง กันตุการก หรือ กัดตุการก) คือการกของคำนามหรือวจีวิภาคอื่น ๆ ที่จะมีการบ่งชี้ประธานของคำกริยาหรือนามภาคแสดงหรือคำคุณศัพท์ภาคแสดง โดยทั่วไปแล้ว คำนาม "ที่กระทำบางอย่าง" คือกรรตุการก และกรรตุการกมักจะเป็นรูปที่อยู่ในพจนานุกรม
 รากศัพท์ 
กรรตุการกมาจากคำว่า "กรรตุ" รวมกับ "การก" โดยกรรตุแปลว่าผู้ทํา มาจากภาษาบาลี กตฺตุ และการก มาจากภาษาบาลี การก ซึ่งแปลได้เป็น การกของผู้กระทำ
 ตัวอย่าง 
 คำนาม 
กรรตุการกบ่งชี้ประธานของกริยา เมื่อกริยามีการกระทำ กรรตุการกคือคนหรือสิ่งของที่กระทำนั้น เมื่อเป็นกริยาอยู่ในรูปกรรมวาจก กรรตุการกคือคนที่ได้รับการกระทำ
 เขาเห็นต้นไม้
 ต้นไม้ถูกเห็นโดยเขา
 ภาคแสดง 
ในประโยค copular หรือประโยคที่ในภาษาอังกฤษเชื่อมด้วย verb to be กรรตุการกใช้ทั้งประธานและภาคแสดง
 เขาเป็นคนดี
 เขาดี (ในภาษาอังกฤษจะมีการเชื่อมด้วย verb to be ซึ่งคำว่าดีซึ่งเป็นคุณศัพท์ภาคแสดงจะถือว่าเป็นกรรตุการกด้วย
# แองกัส กันน์
แองกัส เฟรเซอร์ เจมส์ กันน์ (เกิด 22 มกราคม ค.ศ. 1996) เป็นนักฟุตบอลอาชีพชาวอังกฤษ ปัจจุบันเล่นในตำแหน่งผู้รักษาประตูให้กับนอริชซิตี สโมสรในอีเอฟแอลแชมเปียนชิป และทีมชาติสกอตแลนด์

 ประวัติ 
แองกัสเกิดที่เมือง นอริช เป็นบุตรชายของอดีตผู้รักษาประตูและอดีตผู้จัดการทีมนอริชซิตี ไบรอัน กันน์ และศิลปิน ซูซาน กันน์ 

 ระดับสโมสร 
กันน์เริ่มต้นอาชีพกับสโมสรในบ้านเกิดอย่างนอริช ซิตี ก่อนย้ายไปร่วมทีม แมนเชสเตอร์ซิตี เมื่อ ค.ศ. 2011 ด้วยค่าตัว 250,000 ปอนด์
# แสง สุทธิพงศ์
นายแพทย์ แสง สุทธิพงศ์ หรือ พระชาญวิธีเวช (21 มีนาคม พ.ศ. 2437 – 1 กรกฎาคม พ.ศ. 2512) เป็นอดีตรัฐมนตรีว่าการกระทรวงสาธารณสุข ในรัฐบาลของพลเรือตรี ถวัลย์ ธำรงนาวาสวัสดิ์

 ประวัติ 
แสง สุทธิพงศ์ เกิดเมื่อวันที่ 21 มีนาคม พ.ศ. 2437 ที่อำเภอบางพลัด จังหวัดธนบุรี เป็นบุตรของนายใช้ และนางชื่น สุทธิพงศ์ มีพี่ชาย 2 คน คือ นายเทียม สุทธิพงศ์ และนายสือ สุทธิพงศ์ ด้านชีวิตครอบครัวสมรสกับนางพร้อม สุทธิพงศ์ชีวประวัติ แสง สุทธิพงศ์

แสง สุทธิพงศ์ เข้าศึกษาชั้นประถมที่โรงเรียนวัดราชบพิธ ชั้นมัธยมที่โรงเรียนอัสสัมชัญ บางรัก จากนั้นเข้าศึกษาที่โรงเรียนราชแพทยาลัย สอบได้ประกาศนียบัตรแพทย์ เมื่อ พ.ศ. 2457 ต่อมาในปี พ.ศ. 2468 สอบได้ทุนไปเล่าเรียนที่มหาวิทยาลัยจอนส์ฮอปกินส์

แสง สุทธิพงศ์ ถึงแก่อนิจกรรมเมื่อวันที่ 1 กรกฎาคม พ.ศ. 2512 ด้วยโรคมะเร็งตับอ่อนและมีงานพระราชทานเพลิงศพ ณ เมรุหน้าพลับพลาอิสริยาภรณ์ วัดเทพศิรินทราวาส เมื่อวันที่ 28 ธันวาคม พ.ศ. 2513 อนุสรณ์ในงานพระราชทานเพลิงศพนายแพทย์ แสง สุทธิพงศ์ (พระชาญวิธีเวช)

 การทำงาน 
แสง สุทธิพงศ์ เคยเป็นแพทย์ประจำโรงพยาบาลศิริราช โรงพยาบาลกลาง ต่อมาในเดือนพฤษภาคม พ.ศ. 2490 ได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลของพลเรือตรี ถวัลย์ ธำรงนาวาสวัสดิ์พระบรมราชโองการ ประกาศ ตั้งและแต่งตั้งรัฐมนตรี (จำนวน ๒๒ ราย) จนกระทั่งในเดือนพฤศจิกายนของปีเดียวกัน ต้องพ้นจากตำแหน่งเนื่องจากมีการรัฐประหารขึ้นโดยคณะทหาร เมื่อวันที่ 8 พฤศจิกายน พ.ศ. 2490จรี เปรมศรีรัตน์, กำเนิดพรรคประชาธิปัตย์ 6 เมษายน พ.ศ. 2489 61 ปี ประชาธิปัตย์ ยังอยู่ยั้งยืนยง ISBN 9789747046724

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๗๘ ตอนที่ ๑๐๔ ง ฉบับพิเศษ หน้า ๑๙, ๑๕ ธันวาคม ๒๕๐๔
ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเครื่องราชอิสริยาภรณ์, เล่ม ๗๑ ตอนที่ ๘๔ ง หน้า ๒๕๐๙, ๑๔ ธันวาคม ๒๔๙๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๔ ตอนที่ ๔๑ ง ฉบับพิเศษ หน้า ๒๓, ๑๐ พฤษภาคม ๒๕๑๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๕๘ ตอนที่ ๐ ง หน้า ๑๙๕๓, ๒๓ มิถุนายน ๒๔๘๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๖๑ ตอนที่ ๓๓ ง หน้า ๙๓๗, ๓๐ พฤษภาคม ๒๔๘๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๕๘ ตอนที่ ๐ ง หน้า ๓๓๖๒, ๑๘ กันยายน ๒๔๘๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญลูกเสือสดุดี, เล่ม ๗๘ ตอนที่ ๘๙ ง หน้า ๒๒๗๗, ๓๑ ตุลาคม ๒๕๐๔